Diari Oficial de la Generalitat Valenciana


Sumari del DOGV 8999, del 18-01-2021 (2021/361)

RESOLUCIÓ de 23 de desembre de 2020, de la Vicepresidència i Conselleria d'Igualtat i Polítiques Inclusives, per la qual es disposa la publicació de la decisió del jurat corresponent a la catozena edició dels premis Raquel Payá de la Generalitat 2021.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8999

Data del DOGV
:   18-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/361


Data del document
:   23-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 23 de desembre de 2020, de la Vicepresidència i Conselleria d'Igualtat i Polítiques Inclusives, per la qual es disposa la publicació de la decisió del jurat corresponent a la catozena edició dels premis Raquel Payá de la Generalitat 2021. [2021/361]  
D'acord amb el que es disposa en l'article 8 i en la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
  
Primer  
Ordenar la publicació en el Diari Oficial de la Generalitat Valenciana de l'acta de data 10 de desembre de 2020, corresponent a la decisió del jurat de la catorzena edició dels Premis Raquel Payá de la Generalitat, que s'adjunta com a annex a la present resolució.  
  
Segon  
La present resolució produirà efectes des del dia de la publicació en el Diari Oficial de la Generalitat Valenciana.  
  
València, 23 de desembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
ANNEX  
Acta del jurat de la catorzena edició  
 dels Premis Raquel Payá de la Generalitat 2021  
  
Quan són les 16.00 hores del dia de la data, i de conformitat amb el que es disposa en el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, es constitueix en la seu de la Vicepresidència i Conselleria d'Igualtat i Polítiques Inclusives el jurat format per:  
Rosa J. Molero Mañes, directora general d'Infància i Adolescència, en qualitat de vicepresidenta.  
I les vocals:  
Pilar de la Oliva Marrades, presidenta del Tribunal Superior de Justícia de la Comunitat Valenciana.  
Teresa Gisbert Jordá, fiscal superior de la Comunitat Valenciana.  
Raquel Andrés Gimeno, directora general d'Educació Inclusiva.  
Els premis Raquel Payá van ser creats en 2007 pel Consell amb la finalitat de reconéixer i premiar públicament els i les joves i adolescents que estiguen complint mesures judicials i mostren un major compromís en el desenvolupament del seu projecte educatiu.  
Porten el nom de Raquel Payá en reconeixement a aquesta pedagoga valenciana, que va consagrar la seua labor professional a la reforma pedagògica en totes les àrees de l'educació i, molt especialment, en l'àmbit de la infància i la joventut inadaptades.  
Els premis Raquel Payá de la Generalitat tenen la finalitat de:  
- Fomentar els valors socials i incrementar les oportunitats de reinserció dels menors.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
  
- Valorar els comportaments i actituds d'altruisme, generositat, respecte i convivència.  
La Direcció General d'Infància i Adolescència informa que s'han rebut un total de 21 propostes, i que es valoren molt positivament els mèrits assenyalats en totes aquestes, els noms dels quals es detallen a continuació:  
A.H.G.  
A.E.  
A.K.  
N.P.U.T  
H.C.B.  
I.C.R.  
I.H.  
I.N.V.  
I.H.H.  
J.M.F.  
Y.J.W.Q.  
L.E.P.  
M.I.V.  
O.H.  
R.B.M.  
R.E.M.  
R.C.S.  
S.S.G.  
S.C.B.  
U.M.R.  
W.B.A.  
  
El jurat, després de l'estudi dels anteriors candidats i candidates proposats, tria als següents nou finalistes, en funció dels mèrits estimats tant en el seu comportament, com en el seu esforç de superació i com a exemple per als seus companys:  
  
I.N.V.  
L.E.P.  
U.M.R.  
R.C.S.  
S.C.B.  
R.E.M.  
I.C.R.  
U.E.W.U.  
I.H.  
  
Una vegada practicades les oportunes deliberacions, el jurat decideix fer constar en l'acta el seu reconeixement dels mèrits que concorren en totes les persones finalistes i, molt especialment, de l'esforç que estan realitzant per a superar les seues dificultats.  
El jurat desitja reconéixer també la labor que realitzen els treballadors i les treballadores dels centres socioeducatius i els educadors i educadores dels equips de medi obert, per fer possible que els i les joves i adolescents prenguen consciència de la seua realitat, aprenguen a confiar en ells mateixos i en els altres, i adquirisquen els coneixements, els hàbits, les actituds i els valors necessaris per a viure en societat.  
Seguidament, a la vista dels mèrits que acrediten, i després de reiterar el seu convenciment que totes les persones candidates són mereixedores d'aquest premi, el jurat acorda, per unanimitat, concedir els premis Raquel Payá d'aquest any 2021 a les següents persones:  
  
U.M.R.  
S.C.B.  
I.C.R.  
I.H.  
  
I, com que no hi ha més assumptes per tractar, es dona per acabada la sessió, i s'alça l'acta corresponent a València, el dia 10 de desembre de 2020.